Valmieras Kultūras centrs

Jauniešu kora "Skan" koncerts "Man Ziemassvētki"
2022-12-23 19:00 - 20:15 (Europe/Helsinki) | Valmieras Sv. Sīmaņa baznīca
23. decembrī plkst. 19.00 uz koncertu “Man Ziemassvētki” Valmieras Sv. Sīmaņa baznīcā ielūdz jauniešu koris “Skan” (mākslinieciskā vadītāja Irēna Zelča, diriģents Rūdolfs Bērtiņš).
Koncertā kopā ar kori “Skan”, solistiem Agnesi Pauniņu, Jāni Kurševu, Mariusu Grenci, Sabīni Bērziņu, Samantu Markus, Aleksandru Aleksi Tuņķeli, Brass.EDU pūtēju kvartetu (Kārlis Rērihs, Edgars Bārzdiņš, Edgars Švembergs, Lauris Zvejnieks), Ernestu Mediņu (sitaminstrumenti) un ērģelnieci Līgu Ivāni, īpašo Ziemassvētku stāstu izstāstīs Mārtiņš Meiers.
Koncerta pirmajā daļā skanēs Ziemassvētku melodijas, populāras un mazāk zināmas dziesmas Valta Pūces aranžijās pūtēju kvartetam, sitaminstrumentiem, ērģelēm, korim un solistiem, savukārt koncerta otrajā daļā varēs izdziedāties visi klausītāji, kopā dziedot pazīstamas un mīļas dziesmas Ziemassvētku noskaņās.
Koncerta mākslinieciskais vadītājs Rūdolfs Bērtiņš pastāstīja: “”Man Ziemassvētki” būs eksperimentāla skaņu spēle un noskaņu virtene baznīcas velvēs. Iespēja sajust vienam otru, saklausīt sevi, sadzirdēt. Baznīcā smaržos pēc koristu pašceptām piparkūkām, sirdis piepildīs sajūtu radītais siltums un dvēselē iemirdzēsies prieks.”
Ieeja par ziedojumiem.

Kamerkora "Kaķi" Ziemassvētku koncerts
2022-12-22 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Jaunai gaismai un cerībai būs kamerkora „Kaķi” šāgada Ziemassvētku koncerts 22.decembrī plkst. 19.00 Valmieras Kultūras centrā. Jau tradicionāla dāvana visiem tuvu un tālu dzīvojošiem bez ieejas maksas koncertā (iepriekš saņemot ieejas karti Valmieras Kultūras centra kasē). Jo vai var būt Ziemassvētki bez dziesmām? Nevar. Un arī bez draugiem ne. Kādiem? To citādi neuzzināsit, kā atkal satiekoties.

Riharda Saules Ziemassvētku ieskaņas koncerts "Ziemas stāsti"
2022-12-22 18:00 - 19:00 | Rubenes baznīca
Uz Ziemassvētku ieskaņas koncertu “Ziemas stāsti” 22. decembrī plkst. 18.00 Rubenes baznīcā aicina Rihards Saule. Koncertā skanēs latviešu komponistu – Zigmara Liepiņa, Mārtiņa Brauna, Raimonda Paula un citu – dziesmu aranžijas, kā arī Riharda Saules oriģinālmūzika. Katrs skaņdarbs tiek veidots kā stāsts – ar savu prologu jeb ievadtekstu, ļaujot klausītājiem atklāt katras dziesmas vai skaņdarba dziļāko jēgu, kā arī izjust dziesmas vēstījumu caur jaunām emocijām. Ieeja par ziedojumiem.

Pūtēju orķestra "Signāls" Ziemassvētku koncerts "Prieks pasaulei"
2022-12-21 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
21. decembrī plkst.19.00 Valmieras Kultūras centrā notiks pūtēju orķestra “Signāls” Ziemassvētku koncerts “Prieks pasaulei” . Georga Frīdriha Hendeļa dziesma “Prieks pasaulei” ievadīs koncertu, kurā skaistākās Ziemassvētku dziesmas atskaņos pūtēju orķestris “Signāls” un viņu draugi. Ieeja bez maksas, iepriekš saņemot ieejas karti Valmieras Kultūras centra kasē.

Dainas Domašūtes meistarnīca "Zīmē viegli"
2022-12-21 17:30 - 19:00 | Valmieras pagasta kultūras nams
21. decembrī plkst. 17.30 Valmieras pagasta kultūras namā Dainas Domašūtes meistarnīca “Zīmē viegli”.
Ieeja: EUR 5 (biļetes pasākuma norises vietā)

Dita Krenberga, Kaspars Zemītis, Liene Andreta Kalnciema. Koncertprogramma "Kas ir šis bērns?"
2022-12-18 16:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
Koncertprogrammā “Kas ir šis Bērns?” apvienojušies trīs labi pazīstami latviešu mūziķi – pieredzes bagātā flautiste Dita Krenberga, dažādos žanros rūdītais ģitārists Kaspars Zemītis un azartiskā ērģelniece/pianiste Liene Andreta Kalnciema.
Viņu sastapšanās mūzikā šoreiz ir Adventa un Ziemassvētku laika zīmē – lai, kopīgi muzicējot, mums visiem nestu mīlestības vēstījumu un dāvātu gaišumu gada vistumšākajā laikā… Programmā trijotne iekļāvusi dažādos laikos tapušu franču, itāliešu, angļu un latviešu komponistu opusus, kas mijas ar iemīļotām Ziemassvētku melodijām. Klavieru skanējums te pacilājoši svinīgā, gaišā un sirsnīgā izteiksmē sabalsojas ar smalko flautas dziedājumu un dzidro ģitāras tembru.
Programmā:
Ziemassvētku korāļi, Alfrēds Kalniņš, Kaspars Zemītis, Astors Pjacolla, Enio Morikone, Žaks Ibērs, Džons Raters u.c.
Ar Valmieras kultūras karti 1 EUR atlaide no biļetes cenas.

Vīru kora "Imanta" koncerts "Pāri visam pasaules postam"
2022-12-18 12:30 - 13:30 | Rubenes baznīca
18.decembrī plkst. 12.30 Rubenes baznīcā un plkst. 14.00 Dikļu baznīcā notiks Valmieras Kultūras centra vīru kora “Imanta” koncerts “Pāri visam pasaules postam” (diriģente Marika Rolmane). Koncertā skanēs Ērika Ešenvalda “Ziemassvētkos” un citu komponistu Ziemassvētku un garīgās dziesmas. Ieeja par ziedojumiem.

Tutas Ziemassvētku koncerts “Piparkūku sirds”
2022-12-17 15:00 - 15:50 | Valmieras Kultūras centra lielā zāle, Rīgas iela 10, Valmiera, Latvija
Tuta uzskata, ka vislabākie Ziemassvētki ir tādi, kurus var pavadīt kopā ar draugiem – Lapsu, Feneku, Āpsīti un, protams, bērniem, kas ik dienas ar aizrautību seko līdzi “Tutas lietām” savās mājās.
Jau atkal tuvojas Ziemassvētku laiks, un jau atkal Latvijā iemīļotā varone Tuta visus mazos tutfanus aicina uz Ziemassvētku koncertu “Piparkūku sirds”, kas bērnu un vecāku sirdis sildīja arī pagājušajā gadā. Tā kā ne visiem izdevās apmeklēt koncertu, bet citi izteikuši vēlmi to redzēt atkārtoti, arī šogad Tuta aicinās uz kopīgām dziesmām, dejām un piparkūk-sirsnīgiem Ziemassvētkiem.
Koncertā bērni varēs klausīties un dziedāt līdzi sev jau zināmajām Tutas dziesmiņām, kā arī dažnedažādām Ziemassvētku dziesmām – sākot ar latviešu tautas dziesmām un beidzot ar pasaulslavenām svētku melodijām. Koncertā piedalīsies arī Tutas dziesmu autore – Amsterdamā dzīvojošā komponiste un dziedātāja Laura Polence. Muzikālo sastāvu papildinās – dziedātājas Beāte Zviedre, Elīna Ose un Madara Orola, kā arī Staņislavs Judins (kontrabass), Rihards Goba (ģitāra), Rūdolfs Dankfelds (bungas), Ernests Mediņš (perkusijas), Oskars Ozoliņš (trompete) un Laura Rozenberga (trombons). Koncerta horeogrāfiju veido Rolands Meržejevskis, bet tā režisore ir Marta Selecka. Koncertu organizē bērnu satura producents “Ausma”.
Koncerta ilgums: 50 min
Koncerts paredzēts bērniem no 1 līdz 7 gadu vecumam.
Ieejas biļete nepieciešama ikvienam apmeklētājam, neatkarīgi no vecuma.
Pēc koncerta būs iespēja satikt koncerta varoņus – Lapsu, Feneku un Āpsīti.
Pirms un pēc koncerta darbosies “Tutas lietu” veikaliņš.
Koncerta laikā tiks fotografēts un filmēts; iegūtie audiovizuālie materiāli var tik izmantoti “Tutas lietu” publicitātes nolūkos un koncerta atspoguļojumam medijos.

Tutas Ziemassvētku koncerts "Piparkūku sirds"
2022-12-17 12:00 - 12:50 | Valmieras Kultūras centra lielā zāle, Rīgas iela 10, Valmiera, Latvija

Labdarības akcija “Ziemassvētku ekspresis: Latvija – Ukraina” un dziedātājas Grētas Grantiņas koncerts
2022-12-17 11:30 - 15:30 | Laukums pie Valmieras Kultūras centra, Rīgas iela 10, Valmiera, Latvija
Tūkstošiem bērnu Ukrainā karš ir atņēmis gan mājas, gan vecākus – šie Ziemassvētki viņiem būs pavisam citādi. Piepildot svētku gaidīšanas laiku ar labestību un rūpēm, biedrība “Tavi draugi” un lielākā vides resursu apsaimniekošanas uzņēmumu grupa Latvijā “Eco Baltia” aicina ikvienu kļūt par daļu no “Ziemassvētku ekspreša: Latvija – Ukraina”, lai laikā no 15. līdz 19. decembrim kopīgiem spēkiem sarūpētu Ziemassvētku dāvanas teju 400 bērniem Ukrainas bērnunamos. Sestdien, 17. decembrī, no plkst. 11.30 līdz 15.30 labdarības akcijas ziedojumi tiks vākti arī Valmierā – pie Valmieras Kultūras centra, kur koncertu sniegs arī dziedātāja Grēta Grantiņa.
Akcijas ietvaros cilvēki aicināti ziedot siltās segas, guļammaisus, ziemas drēbes un apavus, kas ar biedrības “Tavi draugi” atbalstu tiks nogādātas kara visvairāk skartajos reģionos.
“Bērni ir visvieglāk ievainojamā sabiedrības daļa, kura cieš no kara. Ukraiņu bērni pašlaik cieš visvairāk, jo teroristu valsts – Krievija, mēģina iznīcināt gan Ukrainu kā valsti, gan tās tautu, izvirzot par prioritāti ukraiņu bērnu slepkavības, sakropļošanu un ņirgāšanos. Lai saglabātu Ukrainas nāciju, es aicinu atbalstīt ukraiņu bērnus, kuru ir zaudējuši šajā kara savus tuviniekus, vai kļuvuši par karadarbības vai krievu noziedznieku, izvarotāju un marodieru armijas darbību upuriem, uzsvēra Ukrainas vēstnieks Latvijā Oleksandrs Miščenko.
Labdarības akcijas “Ziemassvētku ekspresis: Latvija – Ukraina” organizatori ar Ukrainas bērnu namu Čerņigovas pilsētā, Čerņigovas un Priluckij apgabalos starpniecību ir apkopojuši teju 400 bērnu vēstules Ziemassvētku vecītim. Tās aplūkojamas biedrības “Tavi draugi” tīmekļvietnē www.tavidraugi.lv. Ikviens ir aicināts izvēlēties kādu no bērnu vēstulēm un sarūpēt tās autoram svētku dāvanu, kļūstot par Ziemassvētku vecīti. Sarūpētās dāvanas, siltās drēbes, segas un spilvenus var nodot biedrības “Tavi draugi” telpās Rīgā, Ventspils ielā 50, kā arī “Ziemassvētku ekspresis: Latvija – Ukraina” pieturvietās un sirsnīgos labdarības koncertos:
“Ziemassvētku gaidīšana ir laiks, kad, apliecinot mīlestību un rūpes, steidzam sagādāt svētku veltes saviem tuvākajiem, it īpaši bērniem. Diemžēl daudziem bērniem tepat netālu – Ukrainā, svētkus ģimenes lokā ir laupījis karš. Lai atgrieztu ticību brīnumam un iepriecinātu
vismaz daļu šo bērnu, esam apņēmušies viņiem sarūpēt Ziemassvētku dāvanas. Skaidrs, ka esošajos apstākļos svētku svinēšana pieaugušajiem Ukrainā varbūt nav prioritāte, bet mēs varam kaut nedaudz palīdzēt ienest svētku sirsnību un brīnumu mazo ukraiņu sirdīs. Viņi gaida svētkus un nav zaudējuši ticību labajam,” norāda biedrības “Tavi draugi” dibinātājs Ulvis Noviks.
Labdarības akcijas laikā iedzīvotāji aicināti sarūpēt ne tikai Ziemassvētku dāvanas bērniem, bet arī ziedot ziemas periodā tik ļoti nepieciešamās lietas – silto ziemas apģērbu, apavus, segas, spilvenus un guļammaisus, kas, bez apkures un elektrības palikušajās ēkās Ukrainā var glābt dzīvības. Minētos tekstila izstrādājumus var nodot gan “Ziemassvētku ekspresis: Latvija – Ukraina” pieturvietās un biedrībā “Tavi draugi”, gan līdz 23.decembrim ievietot “Eco Baltia vide” un Latvijas Zaļā punkta sarkanajos tekstila šķirošanas konteineros vairāk nekā 120 vietās visā Latvijā. Pirms ievietošanas konteineros šos ziedojumus jāiepako maisos, kuri jāaizsien. Uz maisiem jānorāda to saturu, apģērbu un apavu izmērus, kā arī maisu ārpusē jāpievieno norādi, ka tas paredzēts “Ziemassvētku ekspresim: Latvija – Ukraina”.
“Kopš kara sākuma Ukrainā ar “Eco Baltia” kolēģiem darām visu iespējamo, lai palīdzētu Ukrainas brīvības cīnītājiem un šīs valsts iedzīvotājiem – gan tiem, kas par spīti karam joprojām dzīvo Ukrainā, gan tiem, kuri devušies bēgļu gaitās un patvērumu raduši Latvijā. Kā organizācijas “Uzņēmēji mieram” vieni no dalībniekiem Ukrainas atbalstam esam ziedojuši jau vairāk nekā 265 000 eiro. Nodrošinām sezonālo apģērbu un apavu ziedošanas un atlases procesu, kā arī esam nosūtījuši uz Ukrainu vides apsaimniekošanas ekipējumu.
Ekspresim esam sarūpējuši siltās segas, aicinot akcijā iesaistīties arī mūsu klientus, partnerus un darbiniekus. Saliekot spēkus kopā, varam palīdzēt ukraiņiem gan materiāli, gan arī vairot viņos spēku un ticību cīņā par savu brīvību. Mēs neapstāsimies un turpināsim
sniegt atbalstu un aicinām to iespēju robežās darīt ikvienam. Katrs eiro, katra siltā sega, apavu pāris vai pārtikas paka ir nenovērtējams atbalsts Ukrainai cīņā par viņu un viņu bērnu nākotni brīvā valstī,” pauž “Eco Baltia” valdes priekšsēdētājs Māris Simanovičs.
Akcijas “Ziemassvētku ekspresis: Latvija – Ukraina” ietvaros sarūpētās rotaļlietas un saziedoto silto apģērbu, apavus, segas un spilvenus biedrība “Tavi draugi” plāno nogādāt Ukrainā līdz 9. janvārim.
Kampaņas organizatori pasakās par palīdzību akcijas norisē arī “Pixelart Production”, Dobeles svecēm, “Universal Music”, “Inspired Connect”, “Cēsu alus”, “Fazer Latvija”, Latvijas Zaļajam punktam, “Eco Baltia vide”, “Hanzas Maiznīca”, Caffeine.

Meistarklase Noras Lūses vadībā un Valmieras Mūzikas skolas audzēkņu koncerts
2022-12-16 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
Piektdien, 16.decembrī pulksten 16.00 koncertā Valmieras Kultūras centra Lielajā zālē klausītāji varēs iepazīt novadnieka Jāņa Ķepīša (1908 – 1989) kamermūzikas mantojumu.
Ievērojamais latviešu skaņradis absolvēja Valmieras Mūzikas skolas klavieru nodaļu 1926.gadā. Mūzikas studijas Jānis Ķepītis turpināja Latvijas konservatorijā Rīgā, kur 1931.gadā pabeidza Jāzepa Vītola kompozīcijas klasi, pēc tam Paula Šuberta klavieru klasi (1932) un Jāņa Mediņa diriģēšanas klasi (1934).
Savā mūžā daudzpusīgi darbodamies Latvijas mūzikas dzīvē, Jānis Ķepītis guva plašu popularitāti kā pianists – solists, ansambļa spēles mūziķis un koncertmeistars, komponists un ilggadīgs konservatorijas (tagad Latvijas Mūzikas akadēmija) mācībspēks. Komponista daiļrade ietver pāri par 200 dziesmām, operas Minhauzena precības un Indulis un Ārija, baletus Turaidas roze un Vasaras nakts. Jānis Ķepītis ir autors kantātēm un 6 simfonijām, 3 klavierkoncertiem, 3 vijoļkoncertiem, čella koncertam, fagota koncertam, virknei dažāda
sastāva kameransambļu, skaņdarbiem soloinstrumentiem ar klavierēm, dziesmām bērniem, tautasdziesmu apdarēm, ievērojamam klavierdarbu skaitam u.c.
Valmieras Mūzikas skolas audzēkņu un pedagogu sniegumā 16.decembrī izskanēs Jāņa Ķepīša vokālie un instrumentālie skaņdarbi. Īpašu interesi raisa iestudējumi deju žanrā klavierēm solo – Valsis kaprīze labemol mažorā, Lēns valsis mibemol mažorā, Valsis Sibemol mažorā un Kaprīzs valsis vijolei un klavierēm. Programmu papildina komponista rokrakstos atrodamo Prelūdiju atskaņojums pianistes Noras Lūses tulkojumā.

Erudīcijas spēle "Zini! Mini! Uzzini!"
2022-12-14 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
14. decembrī plkst. 18.00 Valmieras Kultūras centrā notiks erudīcijas spēle “Zini! Mini! Uzzini!”. Dalība bez maksas, ar iepriekšēju pieteikšanos ieej.lv/zinimini

Adventes koncerts
2022-12-11 16:00 - 17:30 | Valmieras pagasta kultūras nams
11.decembrī plkst. 16.00 Valmieras pagasta kultūras namā notiks Adventes koncerts. Koncertā piedalīsies senioru vokālie ansambļi “Dziesmotā senatne”, “Mežābele” un Inese Bebre, Raitis Lapacinskis. Ieeja bez maksas.

Mūzikas un drāmas telpas "OratoriO" izrāde “Viņa-Viņš-Viņa?”
2022-12-10 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Mūzikas un drāmas telpas “OratoriO” izrāde “Viņa-Viņš-Viņa?”
Komiska drāma
Pēc A. R. Gērnija lugas “Silvija” motīviem
Mēs. Mēs ejam kopā. Un… nez kāpēc šķiet – katrs savā virzienā. Mēs skatāmies. Neredzam. Mēs klausāmies. Nedzirdam. Mēs gaidām, pieprasām viens no otra, bet vai spējam patiesi sajust?… Esam aizmirsuši, kā tas ir – sarunāties. Runāt par būtisko. Bet kas ir patiesi Būtisks?…
Būtisks ir tas brīdis, tas pagrieziena punkts, kad beidzot ieraugām, sadzirdam viens otru, bet galvenais – paši sevi. Kad klēpī ielec Atklāsme – nebaidies būt tu pats/-i! Atveries beznosacījumu mīlestībai, nebaidies no instinktiem un ļauj sev būt! Būt tādam, kāds/-a tu Patiesi esi.
Mēs iemācāmies sarunāties bez vārdiem. Just viens otru. Būt sev. Viens otram.
Vai spējam cieņpilni pamosties patiesai Dzīvei?…
Režisore: Rēzija Kalniņa
Horeogrāfe un režisores asistente: Linda Kalniņa
Lomās: Zane Jančevska, Juris Kalniņš, Laura Erdlāne, Andris Morkāns
No angļu valodas tulkojuši: Uģis Segliņš un Skaidrīte Rubene

Biļetes: 12-18 EUR. Ar Valmieras kultūras karti 1 EUR atlaide.

Jauktā kora "Valmiera" koncerts "...ar bērna ticību..."
2022-12-10 17:00 - 18:00 | Rubenes baznīca
Rubenes baznīcā 10. decembrī plkst. 17.00 skaistākās komponista Jāņa Lūsēna kora dziesmas un Ziemassvētku dziesmas izdziedās Valmieras Kultūras centra jauktais koris “Valmiera” koncertprogrammā “…ar bērna ticību…”. Ieeja par ziedojumiem.

Ziemassvētku tirdziņš
2022-12-10 11:00 - 15:00 | Vecpuišu parks
10.decembrī Valmierā, Vecpuišu parkā, no plkst. 11.00 – 15.00 notiks Ziemassvētku tirdziņš, kura laikā valmierieši un pilsētas viesi varēs sagaršot, aplūkot un pieskarties īstai svētku sajūtai. Tirgotāji parūpēsies, lai ikvienam tirdziņa apmeklētājam būtu iespēja iegādāties gardumus savam svētku galdam un jaukas dāvanas kā lieliem, tā maziem.

Izrāde "Sniegbaltītes skola"
2022-12-09 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Leģendārā pasaka “Sniegbaltītes skola” ir kļuvusi par vienu no mīļākajam bērnības pasakām jau daudzām paaudzēm. Šogad Latvijas Jaunatnes teātris saviem skatītājiem piedāvās jaunu un krāšņu šīs muzikālās bērnu pasakas iestudējumu, kurā darbosies visiem labi zināmie pasakas tēli – Sniegbaltīte, Salatēvs, zaķēni, vilcēns un citi meža zvēri. Lomās -Laima Miltiņa, Jānis Jarāns, Raimonda Vazdika, Jānis Skanis, Juris Millers, Dace Makovska, Jānis Mūrnieks, Sandis Bergholds, Kārlis Tols, u.c. Izrādēs piedalās arī TDA “Dzintariņš” dejotāji. Izrādes režisors – Jānis Mūrnieks, horeogrāfe Sanita Misika, producents – Juris Millers. Izrāde paredzēta pirmsskolas vecuma skatītājiem un jaunāko klašu skolēniem.

Informējam, ka pasākuma laikā var tikt veikta pasākuma un tā apmeklētāju video un foto fiksēšana ar mērķi šos ierakstus padarīt publiski pieejamus. Biļete uz pasākumu ir jāiegādājas ikvienam pasākuma apmeklētājam.

Koncerts "Ziemas skaņa"
2022-12-09 19:00 - 20:15 | Kocēnu kultūras nams, Alejas iela 3, Kocēni
9.decembrī plkst. 19.00 Kocēnu Kultūras namā skanēs koncerts “Ziemas skaņa”. Koncertā ziemas noskaņu uzburs saksofonu ansamblis “Valmieras meitenes”, Alfrēda Kalniņa Cēsu mūzikas vidusskolas saksofonu ansamblis, bigbends “Valmieras puikas” un sieviešu vokālais ansamblis “Melo’dia”. Pasākums notiks pie galdiņiem. Ieeja bez maksas.

Ziemassvētku egles iedegšana Kocēnos
2022-12-09 17:00 - 17:30 | Kokmuižas pils kompleksā
9. decembrī plkst. 17.00 Kokmuižas pils parterā, Kocēnos, iemirdzēsies Ziemassvētku egle. Pasākumā kopā ar pasaku tēliem tiks uzburti zili zaļi brīnumi, iepriecinot ikvienu klātesošo – gan mazu, gan lielu.

Ziemassvētku egles iedegšana Rubenē
2022-12-09 14:30 - 15:00 | Rubenes centrā
9. decembrī plkst. 14.30 Rubenes centrā tiks iedegta Ziemassvētku egle. Aicinām gan mazus, gan lielus!

Labdarības koncerts "Miers pār zemi"
2022-12-08 19:00 - 20:00 | Valmieras Kultūras centrs, Rīgas iela 10, Valmiera, Latvija
Ziema un baltais sniegs pār mums ir viens liels brīnumu laiks, tāpēc mēs, Vidzemes Augstskolas Studentu apvienība, aicinām ikvienu uz labdarības koncertu “Miers pār zemi”, lai radītu brīnumus un atbalstītu Ukrainas tautu.

Koncerts notiks jau 8. decembrī plkst. 19.00 Valmieras Kultūras centrā – kamerzālē, Rīgas ielā 10, Valmierā.

Koncertā uzstāsies:
Vidzemes Augstskolas studenti
Irēnas Zelčas vadītais jauniešu koris “Skan”
Vidzemes Augstskolas padomes loceklis Gatis Krūmiņš
flautiste Evija Mundeciema
komponists Jānis Lūsēns
aktieris Mārtiņš Vilsons

Vietu skaits kamerzālē ir ierobežots tāpēc rezervē savu sēdvietu aizpildot šo pieteikumu: https://ej.uz/jmn4

Koncerta vizuālais noformējums top sadarbībā ar pansionāta “Valmiera” senioriem.

Ieeja koncertā par ziedojumiem

Zilākalna amatierteātra izrāde "Par diviem zaķiem un pelēm uz galda"
2022-12-04 12:00 - 13:00 | Valmieras pagasta kultūras nams
4. decembrī plkst.12.00 Valmieras pagasta kultūras namā notiks Zilākalna amatierteātra izrāde “Par diviem zaķiem un pelēm uz galda”.
Ieeja bez maksas

Grupas "MUSIQQ" koncerts "Bijis, ir un būs"
2022-12-03 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Jau 2023. gada martā klajā nāks grupas “Musiqq” jaunais mini albums, kas tapis, iedvesmojoties no leģendārās grupas “Līvi” dziesmām. Gaidot jauno albumu, grupa aicina uz koncersēriju – “Bijis, ir un būs” Liepājā, Rēzeknē un Valmierā. Koncertu ietvaros izskanēs grupas populārākās dziesmas, kā arī kompozīcijas no gaidāmā albuma.
Kopumā gaidāmajā mini albumā tiks iekļautas septiņas oriģinālkompozīcijas, kuras ir tapušas, iedvesmojoties no leģendārās grupas “Līvi” populārākajiem un iemīļotākajiem skaņdarbiem. Pirmā kompozīcija pie klausītājiem nonāks jau oktobra vidū.
“Faktiski, varētu teikt, ka tās būs divu grupu – mūsu un “Līvu” oriģināldziesmu apvienojums. Kompozīcijas sevī ietvers jau zināmos grupas “Līvi” dziesmu motīvus un melodijas, kurus mēs būsim ietērpuši mūsdienīgā aranžējumā ar “Musiqq” raksturīgo skanējumu, papildot ar repa elementiem u.c. Manuprāt, rezultāts ir izdevies patiešām interesants un ceram, ka mūsu veikumu novērtēs arī klausītāji,” par jauno albumu atklāj grupas “Musiqq” dalībnieks Emīls Balceris.
Ideja par albumu tapa mājsēdes laikā 2021. gadā, kad valdīja stingri ierobežojumi un muzikālā darbība bija ierobežota. Par albuma tapšanu stāsta grupas “Musiqq” dalībnieks Marats Ogļezņevs.
“Mūsu vērīgākie fani un sekotāji būs ievērojuši, ka, kopš mājsēdes sākuma, jau ilgāku laiku Tik-tok profilā esam dalījušies ar video, kur eksperimentējam ar dažādām latviešu dziesmām, sapludinot tās ar mūsu idejām. Process bija aizraujošs mums pašiem, un tādēļ nolēmām to pārvērst taustāmā rezultātā. Saka, ka liepājnieki ir vēja rūdīti un nekad neapstājas pie sasniegtā. Tādēļ jaunas idejas arvien dzen uz priekšu un liek radīt ko nebijušu.”
Grupa aicina uz koncertsēriju:
● Liepājā, koncertzālē “Lielais Dzintars” 13. novembrī;
● Rēzeknē, Latgales vēstniecība “Gors” – 26. novembrī;
● Valmierā, Valmieras Kultūras centrā – 3. decembrī.
Iegādājies biļetes jau tagad “Biļešu Paradīze” kasēs un www.biļesuparadīze.lv.
Biļetes ir pieejamas ierobežotā daudzumā!

Kantrī un šlāgermūzikas svētki. Mārim Slokam-60 kopā ar grupu "Klaidonis" un draugiem
2022-12-02 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Kantrīmūzikas grupa «Klaidonis» ar plašu koncerttūri svinēs grupas solista Māra Slokas 60 gadu jubileju
Svinot grupas «Klaidonis» solista Māra Slokas 60 gadu jubileju, šā gada decembrī Latvijas koncertzālēs izskanēs mūziķa jubilejas tūre «Kantrī un šlāgermūzikas svētki. Mārim Slokam 60». Koncerttūre sāksies 2.decembrī ar koncertu Valmieras Kultūras centrā, pēc tam turpināsies Rēzeknē, Rojā, Ventspilī, Jelgavā, Smiltenē un Bauskā un citur Latvijā. Koncertos, kuros piedalīsies arī jubilāra draugi, skanēs «Klaidoņa» labākās dziesmas: «Zarus nelauz», «Aizvijas ceļš» , «Mazā dvēselīte» u.c
Māra Slokas (viņš dzimis 1962.gada 28.novembrī) pirmais skaļais talanta apliecinājums bija dziesma «Mazā dvēselīte» ar Elīnas Zālītes vārdiem, kas ieguva labākās dziesmas titulu 2005.gada Bauskas kantrimūzikas festivālā, pārliecinoši – «Šlāgeraptaujā 2005», kā arī tajā pašā gadā saņēma AKKA/LAA Bezgalības balvu kā gada visvairāk atskaņotā dziesma Latvijā.
Celtniecība un mūzika Māra Slokas dzīvē iet roku rokā. «Esmu lauku cilvēks, man patīk vienkārša melodija, vārdi – lauku mūzika, un tas pats kantrī,» saka populārais mūziķis. Iespējams, viss būtu citādi, ja mūziķa bērnība neaizritētu Popē. Māra vecāki nebija mūziķi, bet labi dziedātāji, un, uzsācis skolas gaitas, zēns 2.klasē sāka apgūt mežraga spēli Ventspils bērnu mūzikas skolā. Taču pēdējais autobuss uz Popi devās, pirms stundas bija beigušās, tā nu izglītošanās mūzikā gāja secen. Popes pamatskolai sekoja Mālpils Lauksaimniecības tehnikums un Lauksaimniecības akadēmijas Lauku celtnieku fakultāte. Jau Mālpilī mācoties, Māris Sloka privāti mācījās dziedāšanu pie pedagoģes Maigas Grietēnas. Viņa ieteica jaunietim balss dotumus izkopt Tautas estrādes ansamblī «Sigulda», kur tolaik dziedāja arī Nauris Puntulis. 1979.gadā Bauskas rajona Vecsaulē M. Sloka dibināja savu pirmo grupu, ko nosauca par «Relako» (vārdu savienojuma «reti laba kompānija» saīsinājums

Il Viagra di solito inizia a funzionare entro 30-60 minuti dopo l’assunzione, sebbene le differenze individuali possano influenzare il tempo di inizio dell’azione del farmaco. Maschile per favorire si puo comprare il Viagra in https://apertafarmacia24.it senza ricetta medica. Scegli solo farmacie online affidabili e autorizzate. Assicurati che la farmacia abbia una licenza ufficiale per vendere farmaci e sia conforme agli standard e alle leggi locali e nazionali.

Māra Slokas pēc skaita sestā grupa veidojās, gatavojoties 1.Bauskas kantrīmūzikas festivālam Bauskā 1999. gadā, un 2001. gadā tai tika dots nosaukums «Klaidonis», kas likās muzikāls un viņu dziesmām atbilstošs. Iepriekš Māris Sloka divus albumus – «Sestdienas vakarā» un «Klaidonis» – izdevis ar nosaukumu «Dace un Māris», dziedot gan tradicionālas, gan paša sacerētas dziesmas arī duetā ar toreizējo dzīvesbiedri Daci Sloku.
2004. gadā klajā nāca grupas «Klaidonis» debijas albums «Gaidot mājās», kurā iekļautās Māra Slokas dziesmas «Ceru, gaidu», «Nedaudz tuvāk, māt» un citas joprojām ir iemīļotas un populāras. Taču slavas virsotne tika sasniegta, pateicoties dziesmai «Mazā dvēselīte», kas vairākus gadus «Latvijas Radio 2» bija visspēlētāko dziesmu sarakstā. 2005. gadā klajā nāca otrais grupas «Klaidonis» albums «Tik ātri aizskrien laiks». Tam sekojuši albumi «To jau nepateiks neviens» (2007), «Pārdomu laiks» (2009), «Pieskāriens» (2015), «Ar smaidu saulrietā» (2016), kam lielāko daļu dziesmu radījis Māris Sloka, kurš ir arī grupas «Klaidonis» galvenais solists un dziesmu autors. CD «Ar smaidu saulrietā» 2017.gadā ieguva Latvijas Mūzikas ierakstu gada balvu «Zelta mikrofons». 2007. gadā Māris Sloka piedalījās TV šovā «Dziedi ar zvaigzni» pārī ar psiholoģi Ainu Poišu, pēc tam ieskaņojot kopīgu dziesmu «Es gaidīšu».
Kopā ar saviem mūziķiem Māris aktīvi muzicē dažādos pasākumos visā Latvijā, ik pa laikam brauc ciemos pie tautiešiem Lielbritānijā, Īrijā, uzstājas arī Lietuvā, ar labiem panākumiem piedalījies Latvijas TV «Šlāgeraptaujā» un «Amigo Dzintara dziesmu aptaujā». Dziesmas Māris Sloka sacer arī savai meitai Evijai Slokai, ar kuru dziedāti arī dueti. Savukārt šobrīd paralēli darbam studijā ar «Klaidoni», Mārim Slokam ir izveidojusies laba sadarbība ar ģitāristu – aranžētāju Jāni Misiņu, un, iespējams, jau nākamgad klajā nāks studijas albums.

Māra Slokas un «Klaidoņa» koncerti notiks:
2.decembrī plkst. 19.00 Valmieras Kultūras centrā (viesos Kantoris 04)
3.decembrī plkst. 18.00 Latgales Vēstniecībā GORS (viesos Apvedceļš)
4.decembrī plkst. 18.00 Liepājas Biedrības nams (viesos Zelta Kniede)
9.decembrī plkst. 19.00 Rojas Kultūras namā (viesos Dakota)
10.decembrī plkst. 18.00 Teātra namā “Jūras vārti” (viesos Dakota)
11.decembrī plkst. 16.00 Jelgavas Kultūras namā (viesos Zelta Kniede)
16.decembrī plkst. 19.00 Smiltenes Kultūras centrā (viesos Ineta Rudzīte)
17.decembrī plkst. 18.00 Bauskas Kultūras centrā (viesos Mārtiņš Jātnieks)
11.februārī plkst. 18.00 VEF Kultūras pilī (Apvedceļš, Dakota, Zelta Kniede u.c.)
14.februārī plkst. 19.00 Ulbrokas Pērlē (viesos Zelta Kniede)

Ziemassvētku egles iedegšanas svētki
2022-11-27 18:00 - 18:45 | Valmiera
27.novembrī Valmierā norisināsies Ziemassvētku egles iedegšanas svētki.

Plkst. 17.00 Valmieras Kultūras centrā svētku sajūtu ziemas noskaņu koncertā uzburs Siguldas jauniešu pūtēju orķestris “Sudrabskaņa” (diriģenti Elmārs Rudzītis un Arnis Šmitiņš) un Siguldas mākslu skolas “Baltais flīģelis” jauniešu koris (diriģente Solveiga Vītoliņa). Adventa laikam orķestris un koris saviem klausītājiem sagatavojis īpašu Ziemassvētku programmu, kurā ietverta gan mūsdienīga mūzika, gan arī pazīstami latviešu un ārzemju populārās mūzikas skaņdarbi. Koncerta apmeklējums bez maksas.
Pēc koncerta, plkst. 18.00, pilsētas centrā, laukumā pie Valmieras Kultūras centra, notiks Ziemassvētku egles iedegšana, ko pavadīs īsts brīnums – kopā ar radošo apvienību “Pasaku nams” koncertuzvedumā “Konfektes stāsts” atdzīvosies gan Piparkūku vīriņš un uzpūtenis, gan vafelīte un šokolādīte, kuri kopīgiem spēkiem palīdzēs konfektītei saprast, kas viņa patiesībā vēlas būt. Egles iedegšanas svētku laikā no plkst.16.00 līdz plkst. 20.00 būs iespējams iegādāties arī dažādas svētku garšas – uzkodas, kārumus, piparkūkas un siltos dzērienus. Ziemassvētki var sākties – aicinām brīnumu piedzīvot kopā!

Siguldas jauniešu pūtēju orķestra "Sudrabskaņa" un "Baltais flīģelis" jauniešu kora koncerts
2022-11-27 17:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
27. novembrī plkst. 17.00 Valmieras Kultūras centrā svētku sajūtu ziemas noskaņu koncertā uzburs Siguldas jauniešu pūtēju orķestris “Sudrabskaņa” (diriģenti Elmārs Rudzītis un Arnis Šmitiņš) un Siguldas mākslu skolas “Baltais flīģelis” jauniešu koris (diriģente Solveiga Vītoliņa). Adventa laikam orķestris un koris saviem klausītājiem sagatavojis īpašu Ziemassvētku programmu, kurā ietverta gan mūsdienīga mūzika, gan arī pazīstami latviešu un ārzemju populārās mūzikas skaņdarbi. Koncerta apmeklējums bez maksas.

Svētku koncerts "Mans zelts ir mana tauta"
2022-11-25 19:00 - 20:30 | Valmieras Kultūras centrs, Rīgas iela 10, Valmiera, Latvija
Mans zelts ir mana tauta, mans gods ir viņas gods…
Lielāku jēgu, kā šajās Rūdolfa Blaumaņa dzejas rindās, ir grūti ietilpināt. Tās tapušas pirms 120 gadiem un šai laikaposmā radušās arī daudzas izcilas dziesmas, kurās sadzirdam tieši šo vēstījumu. Vienkopus satikušās mūsu valsts dzimšanas dienai veltītā koncertā, tās izskanēs kā himna mūžīgai cieņai, savas tautas un Dzimtenes mīlestībai.
Ar jaunu muzikālu koncertstāstu “MANS ZELTS IR MANA TAUTA” pie skatītajiem novembrī dosies četri lieliski dziedātāji Zigfrīds Muktupāvels, Dināra Rudāne, Anmary, Atis Ieviņš un instrumentālā grupa – Jānis Lūsēns, Aivars Gudrais, Harijs Gūtmanis, Jānis Lūsēns jun.
Koncertā skanēs J.Lūsēna, Z.Liepiņa, R.Paula, U.Marhilēviča, J.Kulakova, M.Brauna, U.Stabulnieka, H.Zariņa u.c. komponistu melodijas, kuras vienoja un sargāja mūs dažādos likteņu griežos – dziesmas, kurās kā pūrā ielocīts Tēvzemes vārds, valoda un latvieša dvēsele.
“Dziesmā ir spēks. Vārdiem, kas dzīvo dziesmā un mīt mūsu garā. Dziesmā mēs esam vienoti un savā vienotībā – stipri. Tas šobrīd nepieciešams visvairāk”, uzsver koncertu producents Aigars Dinsbergs, atgādinot, ka jaunā programma būs turpinājums pirms 14 gadiem aizsāktajai rudens valsts svētku koncertsērijai.
„Mans zelts ir mana tauta” atklāšanas koncerts jau tradicionāli notiks Ogres kultūras centrā – 4.novembrī. Pēc tam koncerti būs skatāmi 6.11 Vidzemes koncertzālē Cēsis, 10.11 Ādažu kultūras centrā, 11.11 Alūksnes kultūras centrā, 13.11 Jelgavas kultūras namā, 15.11 Rīgā, VEF Kultūras pilī, 16.11 Latgales vēstniecībā GORS, 17.11 Krustpils kultūras namā, 20.11 Liepājā, Olimpiskā centra Rožu zālē, 25.11 Valmieras kultūras centrā, un 26.11 Tukuma pilsētas kultūras namā.
Organizē Producentu grupa 7.

Donoru diena Valmierā
2022-11-23 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
23. novembrī no plkst. 10.00 līdz plkst. 13.00 Valmieras Kultūras centrā norisināsies Valsts asinsdonoru centra (VADC) izbraukums, kur ziedot asinis aicināti visu asinsgrupu donori.

Ilmāra Ozoliņa dziesmu koncerts "Saule nesa zelta ziedus"
2022-11-20 16:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
20. novembrī plkst. 16.00 Valmieras Kultūras centrā skanēs Ilmāra Ozoliņa dziesmu koncerts “Saule nesa zelta ziedus”. Koncertā piedalīsies solisti Dainis Skutelis, Līva Paula Paleja, Renāte Jakovļeva, Kocēnu Kultūras nama jauktais koris “Imera”, Strenču Kultūras centra jauktais koris “Rītu puse” un fonda “Nāc līdzās” koris, kā arī pavadošā grupa: Emīls Zilberts (bungas), Līga Ivāne (klavieres), Raivo Ozols (kontrabass), Jānis Rinkulis (čells), Āris Pickainis (ģitāra), Oskars Siliņš (vijole), Maija Eva Fogele (flauta). Diriģents Imants Točs. Ieeja bez maksas.

Svētku balle ar grupu "Galaktika"
2022-11-19 20:00 - 2022-11-20 02:00 | Valmieras pagasta kultūras nams
19. novembrī no plkst. 20.00 Valmieras pagasta kultūras namā (Vanagu iela 4, Valmieras pagasts) notiks svētku balle. Par lustīgu noskaņojumu ballē rūpēsies grupa “Galaktika”.
Ieejas maksa uz balli: 8 EUR. Aicinām līdzi ņemt groziņu!
Vietu rezervācija un biļešu iepriekšpārdošana “Biļešu Paradīze” kasēs un elektroniski https://www.bilesuparadize.lv/lv/event/121622
Pasākuma dienā biļetes cena: 10 EUR. Pirms pasākuma biļetes varēs iegādāties arī norises vietā. Tālrunis: 64207207.
